stanford-oval/wikipedia huggingface dataset:
Perfugas

| Perfugas (Pèifugas, Pèlfica) |
| --- | --- |

 Sijainti Sassarin maakunnassa
 Perfugas
 Koordinaatit: 40.832°0′0″N, 8.884°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  60,88 km²
Korkeus:  90 m
Väkiluku:  2 383
Aikavyöhyke:  UTC+1
 – Kesäaika:  UTC+2
Postinumero:  07034
Suuntanumero(t):    079
Rekisterikilpi:  SS
 
 http://www.comune.perfugas.ss.it 
Infobox OKVirheellinen NIMI-arvo: 
Perfugas (sardiksi Pèifugas, galluuriksi Pèlfica) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 383 asukasta (vuonna 2016) ja sen pinta-ala on 60,88 neliökilometriä. Se sijaitsee 90 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Perfugas Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Parhaan pukusuunnittelun Jussi

Parhaan pukusuunnittelun Jussi (aiemmin parhaan puvustuksen Jussi) on yksi Jussi-palkinnon palkintosarjoista.
Useamman palkinnon voittaneet henkilöt

| 0 | 1 | 2 |
| --- | --- | --- |
|  Kuusi Tiina Kaukanen  |  Kolme Anna Vilppunen  Anu Pirilä  |   |
Night of the Unholy Flames

| Night of the Unholy Flames Clandestine Blaze |
| --- | --- | --- |

Studioalbumin tiedot
 Julkaistu: kesäkuu 2000
 Tyylilaji: black metal
 Kesto: 44.27
 Levy-yhtiö: Northern Heritage
Clandestine Blazen muut julkaisut
| On the Mission (EP) 1999 | Night of the Unholy Flames 2000 | Fist of the Northern Destroyer 2002 |
Night of the Unholy Flames on Clandestine Blazen toinen studioalbumi, joka julkaistiin vuonna 2000 levymerkillä Northern Heritage.
Kappaleet

Intro – 1.27 (instrumentaali)
Chambers – 6.40
Cross of Black Steel – 5.38
Night of the Unholy Flames – 7.52
Invisible Death – 6.35
There's Nothing... – 3.57
Aikakausi on lyhyt – 5.05
Future Lies in Hands of the Strong – 7.13
Kokoonpano

Mikko Aspa – laulu, kaikki instrumentit
Arvostelut

Chronicles of Chaos:
Metalreviews.com: 71/100
Aiheesta muualla

Night of the Unholy Flames Discogsissa. (englanniksi)
Albumi Night of the Unholy Flames Encyclopaedia Metallum -sivustolla (englanniksi)
Niko Vainio (jääkiekkoilija)

| Niko Vainio> Henkilötiedot |
| --- | --- |
Syntynyt: 24. tammikuuta 1985 Helsinki, Suomi
Kansalaisuus:   Suomi
Jääkiekkoilija
Lempinimi:  Silakka, Mänty, Niksa
Pelipaikka:  puolustaja
Maila:  vasen
Pituus:  187 cm
Paino:  85 kg
Pelaajaura
Pääsarjaura:  2005–2005
Seurat:  Ässät (SML)
NHL-varaus:  259. varaus, 2003 Dallas Stars
Niko Vainio (s. 24. tammikuuta 1985 Helsinki) on suomalainen entinen jääkiekkopuolustaja. Jatkoaika.com -sivuston, NHL:n varaustilaisuuden 2013 yhteydessä tehdyn analyysin mukaan hän oli pelityyliltään puolustava puolustaja, joka käytti isoa kokoaan hyväkseen ja oli kokoisekseen kohtuullisen hyvä luistelija. Tuolloisessa varaustilaisuudessa Dallas Stars varasi Vainion 259. pelaajana. Hänen ammattilaisuransa jäi lopulta vain yhden SM-liigaottelun mittaiseksi, kun selkävaivat pakottivat Vainion lopettamaan pelaajauransa vain 20-vuotiaana Porin Ässissä kaudella 2005–2006.
Ura > Seuraura

Vainio aloitti jääkiekkoilun omien sanojensa mukaan 7-vuotiaana Oulunkylän Kiekko-Kerhossa. Hänen varsinainen kasvattajaseuransa on kuitenkin Jokerit. Vainio pelasi juniorina myös hyökkääjänä. Dallas Stars varasi hänet numerolla 259 kesällä 2003. Vainio voitti Jokereiden B-nuorissa SM-kultaa vuosina 2002 ja SM-hopeaa 2001. A-nuorissa hän voitti SM-hopeaa vuonna 2003. Vainio kärsi kaudella 2003–2004 selkävaivoista ja pelasi Jokereiden A-nuorissa vain 17 ottelua.
OHL-joukkue Peterborough Petes varasi Vainion 44. pelaajana CHL:n varaustilaisuudessa 2004. Hän siirtyi joukkueeseen kaudeksi 2004–2005. Selkävaivat kuitenkin jatkuivat sielläkin ja Vainio pelasi OHL:ssä vain 11 ottelua. Hän siirtyi try-outille Porin Ässiin vuonna 2005 ja sai sopimuksen kaudeksi 2005–2006. Hän pelasi ensimmäisen SM-liigaottelunsa 15. syyskuuta 2005, joka oli kauden avauskierroksen ottelu. Peli jäi Vainiolle myös uran viimeiseksi, kun hänen selkävaivansa uusiutuivat. Lääkäreiden suosituksesta Vainio lopetti uransa vain 20-vuotiaana lokakuussa.
Ura > Maajoukkueura

Vainio pelasi alle 18-vuotiaiden MM-kisoissa vuonna 2003. Hän pelasi urallaan yhteensä kaksi nuorten maaottelua ja 42 poikien maaottelua.
Muuta

Vainio kävi Mäkelänrinteen lukion.
Nopankylä

Nopankylä on yksi Ilmajoen kylistä. Se sijaitsee kunnan länsiosassa. Kylässä on kaksi järveä ja lampi, Vitiäisjärvi ja Kalajaisjärvi sekä Rajalampi Pässilänvuoren kupeessa. Kalajaisjärvellä sijaitsee Ilmajoen kunnan kurssi- ja leirikeskus sekä seurakunnan leirikeskus. Nopankylässä on Ilmajoen kolmanneksi vanhin, nykyisinmilloin? noin 30 oppilaan koulu.
Historia > Ajokalusepät

1700-luvun lopulla kuului Nopankylästä laajalti konevasaran kilkatus. Salomon Koskelalla oli Nenättömänluomassa hamaripaja, jossa hän valmisti hevosvetoisia fälttejä eli kyntöauroja. Malli oli saatu Lapväärtin sepiltä.
Valentin Kuusisto (1847–1932) aloitti turunmallisen hevoskärryn valmistuksen 1869. Saman kärryn raudoitti seppä Juha I Laurila vanhempi (1821–1905). Laurila takoi Nopankylässä vuodesta 1840. Kärryt myytiin Juho Mahlamäelle Huissille. Tästä alkoi Suomen suurin, kotiteollisesti verkostoitunut hevosajoneuvojen tuotanto. Kylässä oli 1869–1955 kolmisenkymmentä ajokalusepän pajaa, rekien ja kärryjen puuosien valmistajia, pyörien ja kapan valmistajia, kärrymaalareita, toppareita ja kauppamiehiä. Elinkeino työllisti yli 700 henkilöä.
Kärryjen tuotanto päättyi 1955 autojen yleistyessä ja maaseudun koneellistumisen myötä. 1955-luvunselvennä jälkeen kärryjen tilalle tulivat kodinkalusteet, ja 1970-luvun loppupuolelle saakka kylässä oli paljon huonekaluteollisuutta.
Historia > Ensimmäinen osuuskauppa

Suomen ensimmäinen osuuskauppa perustettiin Nopankylään ostoyhtymän muodossa maaliskuussa 1898.
Tunnustus

Vuonna 2009 Nopankylä valittiin vuoden eteläpohjalaiseksi kyläksi.
Aiheesta muualla

1-sivuinen Nopankylä-esite verkossa (Arkistoitu – Internet Archive) (pdf)
Kalajaisjärvi Nopankylän länsiosassa
Pavlo Klimkin

| Pavlo Klimkin |
| --- | --- |

Ukrainan ulkoministeri
 19. kesäkuuta 2014 – 29. elokuuta 2019  
Edeltäjä:  Andri Deštšytsja (vt.)
Seuraaja:  Vadym Prystaiko
Henkilötiedot
Syntynyt: 25. joulukuuta 1967 (ikä 56) Kursk, Venäjän SFNT
Kansalaisuus:  Ukraina
Pavlo Anatolijovytš Klimkin (ukr. Павло Анатолійович Клімкін; s. 25. joulukuuta 1967) on ukrainalainen poliitikko ja diplomaatti, joka toimi Ukrainan ulkoministerinä vuosina 2014–2019. Sitä ennen hän toimi Ukrainan Saksan-suurlähettiläänä vuosina 2012–2014.
Klimkin syntyi Venäjällä Kurskissa. Hän valmistui vuonna 1991 Moskovan fysiikan ja teknologian instituutista, jossa hän opiskeli fysiikkaa ja sovellettua matematiikkaa. Vuosina 1993–1997 hän työskenteli Ukrainan ulkoministeriössä ja vuosina 1997–2000 Ukrainan Saksan-suurlähetystössä. Vuosina 2000–2004 hän työskenteli taas ulkoministeriössä. Vuosina 2004–2008 hän toimi erikoislähettiläänä Ukrainan Yhdistyneen kuningaskunnan suurlähetystössä. Vuosina 2008–2010 hän toimi Ukrainan ulkoministeriön EU-osaston johtajana. Vuosina 2010–2012 hän toimi Ukrainan varaulkoministerinä ja vuosina 2011–2012 ulkoministeriön kansliapäällikkönä. Vuonna 2012 hänet nimitettiin Ukrainan Saksan-suurlähettilääksi. Vuonna 2014 hänet nimitettiin Ukrainan ulkoministeriksi, jossa virassa hän toimi vuoteen 2019 asti.
Noot Seear

| Noot Seear> Henkilötiedot |
| --- | --- |
Koko nimi:  Renata Seear
Syntynyt: 5. lokakuuta 1983 (ikä 41)  Vancouver
Ammatti:  malli, näyttelijä
Näyttelijä
Taiteilijanimet:  Nooty
Aktiivisena:  2001–
Aiheesta muualla
IMDb 
Noot Seear (oik. Renata Seear, s. 5. lokakuuta 1983 Vancouver, Kanada) on kanadalainen malli ja näyttelijä.
Biografia > Malliura

Seear aloitti malliuransa kotikaupungissaan vuonna 1996. Vuonna 1997 hän muutti New Yorkiin tarkoituksenaan kehittää uraansa eteenpäin. Seearin ensiesiintyminen catwalkilla tapahtui syyskuussa 1998 New Yorkin muotiviikoilla, missä olivat mukana myös Calvin Klein, Daryl K ja Ralph Lauren.
Seear on näyttäytynyt mainontakompanioissa kuten Chanel, Giorgio Armani, Kenzo Takada, Pantene Pro-V, Ralph Lauren Polo Jeans, Kenneth Cole, Neiman Marcus, Alberta Ferretti, Rolex ja Yves Saint-Laurent. Vuonna 1998 Seear oli mallina Yves Saint-Laurentin mainoksessa ja hän esitti Mona Lisaa, työ pohjautuu kuuluisan taiteilijan Leonardo da Vincin maalaukseen.
Seear on ollut joidenkin lehtien etukannessa, kuten Elle Germany, Amica, D ja Vogue Nippon ja kuvia ovat ottaneet muun muassa Patrick Demarchelier, Mario Sorrenti sekä Paolo Roversi. Hän on myös kävellyt runway-näytöksissä monille suunnittelijoille kuten Balenciaga, Lanvin, Karl Lagerfeld, Alexander Wang, Proenza Schouler, Ralph Lauren, Diane von Furstenberg, Givenchy, Chanel ja Alexander McQueen.
Biografia > Näyttelijän ura

Seear näytteli Heidiä vuonna 2009 ilmestyneessä elokuvassa Twilight – Uusikuu, joka on jatko-osa vuonna 2008 ilmestyneelle elokuvalle Twilight – Houkutus. Kyseiset elokuvat perustuvat Stephenie Meyerin luoman Houkutus-kirjasarjan ensimmäiseen ja toiseen osaan; Houkutus ja Uusikuu.
Filmografia

| Vuosi | Nimi | Rooli | Huomioita |
| --- | --- | --- | --- |
| 1999 | Cold Squad | Cindy | TV-sarja, 1 jakso |
| 2001 | Head Over Heels | CK girl |  |
| 2006 | Whistler | Holy | TV-sarja, 1 jakso |
| 2007 | Kaya | Kissing model | TV-sarja, 1 jakso |
| 2009 | Twilight – Uusikuu | Heidi |  |
Aiheesta muualla

Noot Seear Internet Movie Databasessa. (englanniksi)
Nemea

| Nemea> Νεμέα |
| --- | --- |
 Nemean stadion.
Sijainti
 Nemea
Koordinaatit:  37°48′33″N, 22°42′37″E
Valtio:  Kreikka
Paikkakunta:  Archaía Neméa, Neméa, Korinthia, Peloponnesos
Historia
Tyyppi:  pyhäkköalue
Huippukausi:  500–200 eaa.
Kulttuuri:  antiikki
Alue:  Argolis
Kaupunki:  Kleonai
Aiheesta muualla
  Nemea Commonsissa 
Infobox OKNimi-testi OK: 
Nemea (m.kreik. Νεμέα) oli antiikin aikainen Zeukselle omistettu pyhäkköalue Argoliin maakunnassa Peloponnesoksen niemimaalla Kreikassa. Siellä järjestettiin Nemean kisat. Nemean arkeologinen alue sijaitsee nykyisessä Neméan kunnassa noin 25 kilometriä lounaaseen Kórinthoksesta, lähellä nykyistä Archaía Neméan kylää.
Mytologia

Kuten muillakin antiikin pyhäköillä, myös Nemealla ja sen kisoilla on keskenään myyttinen yhteys. Kreikkalaisessa mytologiassa on Nemean kisojen alkuperästä kaksi erilaista kertomusta. Herakleen kerrotaan ensimmäisenä urotyönään surmanneen paljain käsin Nemean leijonan ja kiitokseksi voitostaan omistaneen pyhäkön ja kisat isälleen Zeukselle. Toisessa kertomuksessa Nemean kisat saivat alkunsa Thebaa vastaan hyökänneiden seitsemän sotapäällikön etsiessä Nemeassa kaivoa. Nemean kuningas Lykurgos oli antanut poikansa Ofelteen kasvattamisen tehtäväksi Hypsipylelle, joka lupautui näyttämään lähteen sijainnin ja laski hoitamansa pojan siksi aikaa maahan odottamaan. Hypsipylen poissa ollessa paikalle osunut käärme kuristi lapsen kuoliaaksi. Sotapäälliköiden palattua paikalle he päättivät pitää lapsen kunniaksi hautajaiskisat, josta Nemean kisojen perinne sai alkunsa.
Historia

Nemean alue on ollut asuttu viimeistään varhaisella neoliittisella kaudella noin 6000–5000 eaa. Paikka on ollut asuttu myös mykeneläisellä kaudella 1500–1100-luvuilla eaa.
Nemean kisat saivat alkunsa arkaaisella kaudella. Ne olivat alun perin paikalliset ja järjestettiin Kleonain kaupungin alaisuudessa. Vuonna 573 eaa. kisoista tuli yhdet panhelleenisistä kisoista. Siitä lähtien ne järjestettiin joka toinen vuosi. 500-luvulla eaa. paikalle rakennettiin myös ensimmäinen Zeuksen temppeli.
Jossain vaiheessa 400-luvun eaa. loppupuolta Nemean kisat olivat Argoksen alaisuudessa. Vuonna 415 eaa. kisat siirrettiin kokonaan Argokseen. Kisat palasivat Nemeaan jälleen noin vuonna 330 eaa. Tämän jälkeen paikalle rakennettiin Makedonian vallanpitäjien rahoituksella uusi Zeuksen temppeli, Nemean stadion sekä useita muita rakennuksia. Nykyisin paikalla olevat jäänteet ovat pääosin näistä rakennusvaiheista.
Nemean kisat siirrettiin lopullisesti Argokseen vuonna 271 eaa. Aratos Sikyonilainen yritti palauttaa kisat Nemeaan vuonna 235 eaa., mutta tämä ei onnistunut. Vuonna 145 eaa. Mummius järjestytti kisat alkuperäisellä paikallaan viimeisen kerran. Tämän jälkeen kisat järjestettiin Argoksessa koko roomalaisen kauden. Pyhäkköalue hylättiin, ja sitä käytettiin maanviljelykseen ja laidunnukseen. 300- ja 400-luvuilla jaa. Nemeassa oli kuitenkin varhaiskristillistä asutusta, ja paikalle rakennettiin muun muassa basilikakirkko ja baptisterio. Alue hylättiin slaavien kansainvaellusten aikaan noin 580–590 jaa.
Nemean paikka säilyi aina tiedossa, koska kolme Zeuksen temppelin pylväistä säilyi aina pystyssä. Ensimmäisiä tutkimuksia alueella suoritettiin jo vuonna 1776. Paikan arkeologiset kaivaukset alkoivat vuonna 1884 ranskalaisten arkeologien johdolla. Vuosina 1924–1926 kaivauksia suoritti American School of Classical Studies at Athens eli Yhdysvaltain arkeologinen koulu Ateenassa. Kaivauksia on suoritettu myös 1964. Vuodesta 1973 lähtien yhä edelleen jatkuvia amerikkalaisen koulun kaivauksia suorittaa Kalifornian yliopisto Berkeleyssä. Kaivausten johtajana on toiminut Stephen Miller. Hankkeen yhteydessä Zeuksen temppeliä on kunnostettu ja alueelle on rakennettu arkeologinen museo. Uusia Nemean kisoja on vietetty paikalla joka neljäs vuosi vuodesta 1996 lähtien.
Nemean kisat

Nemean kisat olivat yhdet panhelleenisistä eli yleiskreikkalaisista urheilukisoista yhdessä Olympian, Ishtmian ja Python kisojen kanssa. Ne järjestettiin panhelleenisinä vuodesta 573 eaa. lähtien. Vaikka kisat olivat panhelleenisistä kisoista nuorimmat, ne olivat silti silti yhtä arvostetut. Kisat järjestettiin joka toinen vuosi. Kisoihin kuului juoksulajeja (mm. stadion, diaulos, dolikhos, hoplitodromos) ja hevosurheilulajeja, pentathlon eli viisiottelu sekä muun muassa paini, nyrkkeily ja pankration.
Aiheesta muualla

Kuvia tai muita tiedostoja aiheesta Nemea Wikimedia Commonsissa
Herakles painii Nemean leijonan kanssa. Attikalainen mustakuviotekniikalla koristeltu amfora, 500-luku eaa.
Urheilijoiden kirjoittama graffiti Nemean stadionilla.
Zeuksen temppelin rauniot.
Nemean stadion.
Apodyterionin eli urheilijoiden pukeutumistilan rauniot.
Uudelleen henkiin herätettyjä Nemean kisoja varten rakennettu juoksijoiden lähetysjärjestelmä.
Panttipataljoona: Suomalaisen SS-pataljoonan historia

Panttipataljoona: Suomalaisen SS-pataljoonan historia on historiantutkija Mauno Jokipiin laatima suomalaisen SS-pataljoonan vaiheita käsittelevä tutkimus.
Julkaisuhistoria

Panttipataljoona ilmestyi vuonna 1968, ja se oli tuolloin ensimmäinen suomalaista vapaaehtoista SS-pataljoonaa (”panttipataljoonaa”) käsitellyt, pataljoonaan liittymättömän henkilön laatima tutkimus. Teos on entisten suomalaisten SS-miesten järjestön Veljesapu ry:n tilaustyö. Sen ensimmäiset painokset kustansi Weilin+Göös. Kolmas (1996) ja neljäs (2000) painos ovat Veljesavun kustantamia. Tätä edistääkseen kirjoittaja siirsi tekijänoikeutensa yhdistyksen nimiin 1992. Teoksen myöhempiin laitoksiin vuodesta 1996 lähtien liitettiin ensimmäisistä puuttuneita nimiluetteloita.
Sisällöstä

Kirjassaan Jokipii esitti, että suomalaisista SS-miehistä enintään viidennes olisi ollut oikeistoradikaaleja, ja värvääjät karsivat hakijoista pois ääriaineksia. Näin Suomi olisi tarkoituksellisesti jäänyt kauas Saksan asettamasta tavoitteesta, jonka mukaan oikeistoaineksia olisi pitänyt olla noin kaksi kolmasosaa Saksaan lähteneistä. Muiden muassa historiantutkijat Oula Silvennoinen ja Marko Tikka ovat 2010-luvulla esille tulleen arkistoaineiston valossa kuitenkin osoittaneet Jokipiin kaunistelleen oikeistoradikaalien osuutta, ja SS-vapaaehtoiset ja heidät värvännyt toimikunta olivat huomattavasti Jokipiin esittämää vahvemmin erilaisten kansallismielisten radikaalien, fasistien ja kansallissosialistien käsissä. Silvennoisen ja Tikan mukaan noin 46 prosenttia vapaaehtoisista eli yli kaksinkertainen määrä Jokipiin laskelmiin verrattuna olisi ilmaissut olevansa selkeästi fasistisen politiikan kannattajia.
Arvioidessaan vuonna 2018 André Swanströmin kirjaa Hakaristin ritarit Silvennoinen sanoo, että Panttipataljoona on näennäisen tyhjentävä SS-pataljoonan historia.
Lähteen väärennös

Marko Junkkari kirjoitti 17.3.2019 Helsingin Sanomissa, että Jokipii siteeraa kirjassa SS-mies Lennart Kihlströmin päiväkirjaa muodossa: "Tarnopolin yli. Vihollisen kanssa yhteenotto. Tykistö kunnostautui. 6 kaatunutta, yli sata ryssää sai surmansa. Takaisin T:n ylitse." Alkuperäisessä päiväkirjassa kohta on kuitenkin: "Tarnopolin yli. Vihollisen kanssa yhteenotto. Tykistö kunnostautui. 6 kaatunutta, yli sata ryssää ammuttiin. Takaisin T:n ylitse." Jokipii on muuttanut kohdan "ammuttiin" muotoon "sai surmansa". Kanavassa julkaistussa artikkelissaan everstit Pekka Holopainen ja Kalle Liesinen kritisoivat voimakkaasti Junkkarin artikkelia, jossa Jokipiin siteerausvirhe tuotiin esille. He huomauttivat, että sodassa ”lähtökohtaisesti ammutaan muita kuin sotavankeja – –. Merkintä kuulostaakin ennemminkin onnistuneen iskuosastohyökkäyksen kuvaukselta kuin kertomukselta tykistön toteuttamasta sadan sotavangin ampumisesta asemiensa etupuolella”. Kansallisarkiston pääjohtaja Jussi Nuorteva vastasi Holopaisen ja Liesisen kritiikkiin.
Peristeróna

Peristeróna (kreik. Περιστερώνα)  voi viitata seuraaviin paikkoihin:
Peristeróna, kylä Famagustan alueella Kyproksella
Peristeróna, kylä Nikosian alueella Kyproksella
Peristeróna, kylä Páfoksen alueella Kyproksella
Peristéri (saari)

| --- | --- |
Sijainti:  40°13′43″N, 23°45′56″E, Sithonía Chalkidikí, Keski-Makedonia Kreikka
Vesialue:  Singitikóslahti
Merialue:  Egeanmeri, Välimeri
Pinta-ala:  0,029 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Peristéri (kreik. Περιστέρι) on pieni Kreikan saari, joka sijaitsee Singitikóslahdessa Sithonían niemen itärannikolla sen ja Aïmpelítsin saaren välissä. Saaren pinta-ala on noin 0,029 neliökilometriä ja se on asumaton (vuonna 2011). Hallinnollisesti Peristéri kuuluu Sithonían kuntaan, Chalkidikín alueyksikköön ja Keski-Makedonian alueeseen. Se on osa Ágios Nikólaoksen kyläyhdyskuntaa. Peristéristä lounaaseen sijaitsee Elián saari.
Paulo Machado

| Henkilötiedot |
| --- | --- | --- |
Koko nimi: Paulo Ricardo Ribeiro de Jesus Machado
Syntymäaika: 31. maaliskuuta 1986 (ikä 38)
Syntymäpaikka: Porto, Portugali
Pelipaikka: keskikenttäpelaaja
Pituus: 174 senttimetriä
Seura
Seura: Toulouse FC
Pelinumero: 5
Junioriseurat
1998–2004: FC Porto
Seurat
| Vuodet | Seura | O (M) |
| 2004–2005 2005–2009 2005–2006 2006–2007 2007–2008 2008–2009 2009– |  Porto B  Porto →  Estrela Amadora (laina) →  Leiria (laina) →  Leixões (laina) →  Saint-Étienne (laina)  Toulouse | 21 (1) 4 (0) 25 (2) 27 (0) 25 (2) 35 (3) 65 (9) |
Maajoukkue
| 2005–2006 2006–2008 2009 2010– |  Portugali U20  Portugali U21  Portugali U23  Portugali | 10 (0) 24 (6) 1 (0) 1 (0) |
 Seurajoukkueuran tilastot kattavat vain kansalliset sarjat, päivitetty 15. toukokuuta 2011.  Maajoukkueuran tilastot päivitetty 17. marraskuuta 2010.
Paulo Ricardo Ribeiro de Jesus Machado (s. 31. maaliskuuta 1986 Porto) on portugalilainen entinen jalkapalloilija, pelipaikaltaan keskikenttäpelaaja.
Pelaajaura

Machado aloitti seurajoukkueuransa FC Porton riveissä Portugalin cupin kaudella 2003–2004. Porton silloinen valmentaja José Mourinho toimii tällä hetkellä suurseura Real Madridin valmentajana. Kesällä 2005 Machado allekirjoitti Porton kanssa sopimuksen vuoteen 2010 asti.
Seuraavina vuosina hänet siirrettiin lainalle Estrela Amadoraan, UD Leiriaan ja vuonna 2007 Leixõesin joukkueeseen. Heinäkuussa 2008 Machado siirtyi lainasopimuksella vielä Ranskan pääsarjassa pelaavaan Saint-Étienneen, vaihdossa kolumbialaisen Fredy Guarínin kanssa. Hän sopeutui joukkueeseen hyvin, ja hänestä tulikin nopeasti tärkeä osa sitä. Ensimmäisellä kaudellaan hän teki kolme maalia 35 ottelussa.
2. heinäkuuta 2009 Machado vaihtoi taas seuraa. Tällä kertaa hän jätti kokonaan Porton, ja siirtyi Ranskaan, FC Toulouseen neljän vuoden sopimuksella.
Kansainvälisellä urallaan hän on edustanut Portugalia alle 17-vuotiaiden ja alle 21-vuotiaiden EM-kisoissa, sekä muutaman ottelun alle 20- ja 23-vuotiaiden tasolla. Syyskuussa 2010 Machado kutsuttiin edustamaan maajoukkuetta vuoden 2012 EM-karsintoihin. Suunnitelmiin tuli muutoksia, eikä hän tehnyt debyyttiään siellä. Saman vuoden marraskuussa hänen työnsä tuotti vihdoin tulosta, ja hän pääsi pelaamaan ensimmäisen aikuisten maaottelunsa Espanjaa vastaan.
Aiheesta muualla

Tilastot ForaDeJogon sivustolla (portugaliksi)